District Level Aadhar Monitoring Committee vawi 3-na ṭhukhawm,"859/2024-2025 Dated Saitual the 19th June, 2024: Vawiin khan Saitual DC Chamber-ah Dr Lalngura Tlau, Saitual DC hovin District Level Aadhar Monitoring Committee chu an thukhawm a,Aadhar chungchanga thil pawimawh hrang hrangte sawihona neih a ni. DLAMC Chairman, Dr Lalngura Tlau chuan Saitual District-ah Centre 5 a awm thu sawiin hengahte hian englaipawhin Aadhar enrollment leh siamthat tur neite tan a tih theih reng thute,District mipuiten Aadhar enrollment leh a kaihhnawih chu atam thei ang berin kan tih makmawh anih thu leh sorkar-atanga scheme chi hrang hrang heng Ration buhfai,Gas etc. Subsidy-a lei theih nan thil pawimawh tak a nih avangin ngaihpawimawh a tul thu a sawi bawk. He hunah hian Aadhar ti tharturte tana hriattur pawimawhte bakah mipuite tana awlsam zawkna leh enrollment centre tihchangtlunna atana hmalakte,mipuiten Aadhar kim taka an neih nana hmalakte,District, Sub-district, Block level ah te Aadhar Seva Kendras(ASK) centre DC Office-a hawn anih theih nana din tura hmalakte,Birth Registration tih ruala Aadhar nena thlunzawm dan turte,sawrkar scheme hrang hrang leh a kaihhnawiha hamthatna awmte atana Aadhar hman ṭulnate,Adhar kaihhnawiha intihderna leh inbumna thil hrang hrang awm theite enfiahte,Aadhar enrollment centre a dawrtu te nena inpawhna tha zawk a awm theih nana hmalakte a tel a ni. Meeting ah hian Line department aiawhte bakah Regional Office,Guwahati atangin UIDAI aiawh an rawn tel bawk. Attachment Loading attachment...",Dated: 19 th Jun 24 3:02 PM,https://dipr.mizoram.gov.in/post/district-level-aadhar-monitoring-committee-vawi-3-na-hukhawm